***ГОДИШЕН ДОКЛАД***

***ЗА***

***ДЕЙНОСТТА НА***

***РАЙОНЕН СЪД – КАЗАНЛЪК***

***Казанлък, януари 2020 година***

 **"Човек е свободен само тогава, когато не му се налага да се подчинява на никого, освен на закона."**

**ИМАНУЕЛ КАНТ**

Магистратите и съдебните служители, работещи в Районен съд – Казанлък, в изпълнение на своите служебни задължения се ръководят от стремеж за качествено и ефективно правораздаване, при стриктно прилагане на законовите разпоредби. Наред с това, се стремим да изпълним и обществените си задължения, като участваме в образователната програма „Съдебната власт – информиран избор и гражданско доверие. Отворени съдилища и прокуратури“ и през следващата календарна 2020 г., с цел запознаване на подрастващите с основните принципи на правото, като се надяваме да придобият представа за съдийската професия и ежедневната отговорност и предизвикателства, пред които са изправени магистратите, изпълнявайки своите задължения.

Районен съд – Казанлък е един от най-големите необластни районни съдилища в страната. Дейността си по правораздаване Районен съд – Казанлък осъществява на територията на пет общини: Община Казанлък, която включва 20 населени места /с 69 086 жители/; Община Павел баня, включваща 13 населени места /с 13 415 жители/; Община Мъглиж, състояща се от 15 населени места /с 9 845 жители/; Община Николаево /с 4 478 жители/, състояща се от 4 населени места и Община Гурково с 11 населени места /с 5 003жители /. Данните за населението са взети от НСИ към 31.12.2016 г.

**I. КАДРОВА ОБЕЗПЕЧЕНОСТ И ОРГАНИЗАЦИЯ**

**НА РАБОТАТА НА СЪДА**

През 2019 г. Районен съд – Казанлък разполага по щат със следните длъжности: 10 съдии, в т.ч. Председател и Заместник Председател, двама държавни съдебни изпълнители, двама съдии по вписванията и 33-ма съдебни служители.

През отчетната година не бяха извършени кадрови промени.

С решение на Съдийската колегия на ВСС по Протокол №12/02.04.2019 г. на съдия Нейко Нейков бе определена оценка „Много добра“ от извършеното извънредно атестиране.

С решение на Съдийската колегия на ВСС по Протокол №16/21.05.2019 г. на Зам. Председателя съдия Йовка Пудова бе определена оценка „много добра“ от извършеното периодично атестиране.

С решение на Съдийската колегия на ВСС по Протокол №15/14.05.2019 г., на основание чл. 234 от Закона за съдебната власт, съдия Валентина Тодорова бе повишена на място в по-горен ранг „Съдия във ВКС и ВАС“.

 С решение на Съдийската колегия на ВСС по Протокол №17/28.05.2019 г.,на основание чл. 234 от Закона за съдебната власт, съдия Стела Георгиева бе повишена на място в по-горен ранг „Съдия в АС“.

С решение на Съдийската колегия на ВСС по протокол № 41/10.12.2019 г.,щатната численост на съда беше увеличена с 1 щатна бройка за длъжността „Призовкар“, считано от 01.03.2020 г. с мотиви: висока обща натовареност за първото полугодие на 2019 г. – 50.78, при средно за районните съдилища в страната – 40.31. Ниско съотношение брой съдебни служители общо/бр.магистрати – 3,30 при средно 3,99. Налице е необходимост от разкриване на длъжност „Призовкар“, с оглед спазване на законовите изисквания за своевременно връчване на съдебните книжа на страните, както и с оглед оптималното райониране на обслужваните райони и максимално бързото и ефективно приключване на съдебните производства.

 През 2019 г. продължи актуализирането на длъжностните характеристики на съдебните служители в съответствие с Правилника за администрацията в съдилищата.

През месец ноември 2019 г., на основание чл. 158 и следващите от Правилника за администрацията в съдилищата, беше извършена периодична атестация на съдебните служители, като шест от тях бяха стимулирани чрез повишаване в ранг.

 На 19.12.2019 г. вРайонен съд – Казанлък беше проведено Общо събрание на съдиите, като бяха утвърдени промени във Вътрешните правила за разпределение на делата. По решение на Общото събрание бяха разширени групите дела, които следва да се разпределят в гражданско отделение**,** което впоследствие залегна и в утвърдените Вътрешни правила за разпределение на делата. Поради продължителното отсъствие на съдия Валентина Тодорова от гражданско отделение по обективни причини, беше взето решение през календарната 2020 г. съдиите от наказателно отделение да участват в разпределение на ч.гр.д.- заповедни производства по чл. 410 от ГПК при 100% разпределение, включително и на Председателя, а съдиите от гражданско отделение – с 50% разпределение в тази група дела, както и участие на съдиите от наказателно отделение в групата граждански дела – молби по чл. 50 и по чл. 127, ал. 1 от СК, със 100% разпределение, заедно с гражданските съдии.

 Може би тук е мястото да изразя своята благодарност за проявеното разбиране и изразена готовност на съдиите от наказателно отделение да подпомогнат работата на колегите от гражданско отделение, като по този начин се преодолява до известна степен общата натовареност на съда и в частност на гражданското отделение.

 Благодаря също така за усилията на магистратите от гражданско отделение, които доказаха за поредна година своите възможности да работят качествено при значително увеличение на гражданските дела. Именно при проявена колегиалност, самоуважение, но най-вече уважение към усилията и работата и на останалите магистрати и съдебни служители, се създават условия за работа в спокойна професионална среда и запазване на добрите резултати за качествено и бързо правосъдие,постигани ежегодно в Районен съд – Казанлък.

 През 2019 г. продължава регулярно въвеждането на коригиращите коефициенти в Системата за изчисляване натовареността на съдиите, разработена от ВСС. Същото се извършва под ръководството на разпределящите съдии, от системния администратор на съда, подпомаган от съдебните секретари.

 През календарната 2019 г. Районен съд – Казанлък отново участва в образователната програма „Съдебната власт – информиран избор и гражданско доверие. Отворени съдилища и прокуратури“, в която се включиха 6 магистрата, които изготвиха и водиха лекции пред ученици от 10-ти и 12-ти клас в ПГ “Иван Хаджиенов“ гр. Казанлък по теми:

- „Съдебни процедури с участие на деца и правата на децата в тези процедури, органи, които могат да им предложат подкрепа и защита.“ /***съдия В. Тодорова****/;*

- „Представяне на професиите съдия, прокурор, следовател и запознаване със статута на магистратите.“ и „Разделение на властите според Конституцията на Република България. Функции на съдебната власт. Структура на съдебната система. Висш съдебен съвет.“/***съдия М. Михайлов***/;

- Как може да защитим правата си чрез съдебните институции. Видове съдебни услуги. Достъп до правосъдие. Как да се предпазим да не станем жертва на престъпления? Детско правосъдие. Непълнолетните лица и правосъдието-жертви и извършители на престъпление“, „Децата и компютърните/кибер престъпления.“ и „Превенция срещу употреба на наркотични вещества. Престъпления, извършвани от наркозависими лица.“ */****съдия Д. Илиев****/;*

- „Трафик на хора.“ ***/съдия Т. Тодоров****/;*

- „Домашното насилие над малолетни и непълнолетни и мерките за защита на правата на жертвите.“ */****съдия К.Косева*** */;*

- „Възпитателни мерки за деца при противообществени прояви, начини и места за прилагането им.“

- „Хулигански прояви на непълнолетни лица и последици. Детското насилие.“ */****съдия Р.Маждракова****/.*

За поредна година имам възможност да изразя своята благодарност към участвалите в програмата магистрати и конкретно на съдия Деян Илиев, който ежегодно отделя допълнително време и организира с учениците, участващи в образователната програма, симулативни процеси в деня на отворените врати, организиран в съдебната палата.

Една част от магистратите в Районен съд – Казанлък ще участват и през 2020 г. в образователната програма, съвместно с учениците от НУПИД “Акад. Дечко Узунов“ гр. Казанлък.

На 16.04.2019 г. в Районен съд – Казанлък беше проведен „Ден на отворените врати“, като съдебната палата беше посетена от ученици от ПГ “Иван Хаджиенов“ гр. Казанлък. Председателят на съда съдия Радослава Маждракова демонстрира пред учениците начина на разпределение на делата чрез Централизираната система за разпределение.

Заместник Председателят съдия Йовка Пудова запозна учениците с организацията на работа в съда и отделните му служби.

Адвокат Александър Александров, с дългогодишна адвокатска практика в гр. Казанлък, представи пред присъстващите своето хоби –изработка на макети на известни старинни къщи – Чирпанлиевата къща в гр. Шипка, Яхната в гр.Казанлък и традиционна созополска къща.

Учениците подготвиха симулативен процес по наказателно дело по адаптиран действителен случай под ръководството на съдия Деян Илиев, като се включиха като участници в наказателния процес – съдия, подсъдим, адвокати, свидетели и вещи лица. Учениците проявиха изключителна отговорност и интерес към поверения им казус, като успешно пресъздадоха всички етапи в съдебното производство, включително и постановяване на съдебен акт.

След приключване на симулативния процес, учениците изложиха своите аргументи и обосноваха мотивите си за вземане на конкретното решение по казуса, което е още едно доказателство за тяхната съпричастност и отговорност. За активното им участие бяха раздадени грамоти и предметни награди.

На 15.10.2019 г. Районен съд – Казанлък бе домакин на съдии от Апелативен съд – Хага, Холандия; Окръжен съд – Майнц, Германия; Районен съд – Хамбург, Германия; Апелативен съд – Нюрнберг, Германия и съдия от Административен съд – Хамбург, Германия по Програма за обмен на Европейската мрежа за съдебно обучение. Основната цел на програмата за обмен е подобряване на практическите познания по отношение на други съдебни системи чрез директен контакт, обмен на гледни точки и натрупан опит между съдии и прокурори от различни държави членки на Европейския съюз.

Магистратите бяха запознати с дейността на съда, свързана с образуване, движение и разглеждане на делата. Бяха посетени и открити съдебни заседания както по наказателни, така и по граждански дела. Проведе се дискусия, свързана с различията в отделните правни системи и съдебни процедури. Гостите посетиха Историческия музей в гр. Казанлък, както и копието на Тракийската гробница, където се запознаха с историята и забележителностите на гр. Казанлък.

През отчетния период продължи обучението на съдии и съдебни служители, като в обучения и семинари са участвали, както следва:

- Съдия Радослава Маждракова – „Методология за анализ на факторите, водещи до зависимост на съдебната власт“, “Практически проблеми при работата по наказателни дела във връзка с измененията в НПК и НК“;

- Съдия Йовка Пудова – „Методология за анализ на факторите, водещи до зависимост на съдебната власт“,

- Съдия Валентина Тодорова – “Практически проблеми при работа по дела относно вещни спорове. Актуална практика на ВКС по този вид спорове“;

- Административният секретар Стефка Караджова – „Актуални проблеми на трудовите отношения“, “Нови предстоящи промени в ЗОП“;

- Системният администратор Васко Василев – Обмяна на опит и представяне на Интегрирана информационна система за граждани в Съдебната палата в гр.Стара Загора;

- Съдебните секретари Атанаска Джагълова и Димитринка Иванова – „Стресоустойчивост и управление на времето“;

- Съдебните служители Васко Василев, Ана Цанова, Галина Гилева, Елена Стоилова, Татяна Тодорова, Петрана Петрова, Мария Колева и Красимира Славова – обучение във връзка с подаване на заявления по чл. 410 от ГПК по електронен път;

- Съдебният деловодител Йоана Караиванова – първоначално обучение по ЗЗКИ;

- Съдебните служители Анна Чипилска, Петя Младенова, Йоана Караиванова, Радиана Грозева, Димитринка Иванова и Атанаска Джагълова – „Запознаване с ЕИСПП и взаимодействие между САС, УИС-3 и ядрото на ЕИСПП“.

През 2019 г. бе извършена унификация на интернет-сайтовете на съдилищата, в т.ч. и на Районен съд – Казанлък, с цел облекчаване работата на потребителите (юристи и граждани) при достъпа до информация и услуги.

На унифицираната интернет-страница <https://kazanlak-rs.justice.bg/> на Районен съд – Казанлък се поддържа актуална информация за дейността на съда и отделните служби; публикуват се новосъздадените и актуализираните вътрешни правила за работата на съда; новостите, свързани с организацията на работа; обяви за работа, както и съдебните актове.

През 2019 г., по традиция, образователната програма, в която участва и Районен съд – Казанлък беше отразена на сайта на съда, като бяха публикувани репортаж и снимков материал, който беше предоставен на ПГ “Иван Хаджиенов“, като гимназията отбеляза и 50 годишен юбилей от създаването си.

През 2019 г. всички съдии взеха участие в различни комисии – за атестиране на съдебните служители, за извършване на инвентаризации, за закупуване на материални активи и др. Независимо от ангажираността си с пряката правораздавателна дейност следва да се отбележи, че всички изпълниха срочно и отговорно поставените им задачи.Със същата отговорност към поставените задачи се отнесоха и включените в тези комисии съдебни служители.

**II. ПРЕДЛОЖЕНИЕ ЗА ПРОМЕНИ В ЩАТА**

 През 2019 г. в Районен съд – Казанлък постъпиха значително по-голям брой дела в сравнение с предходната година, като спецификата на гражданското съдопроизводство и ползваните продължителни отпуски за временна неработоспособност на част от магистратите от гражданско отделение,допринася за общата натовареност на магистратите, които работят в Районен съд – Казанлък както в гражданско, така и в наказателно отделения. Този проблем, както бе отбелязано по-горе, бе обсъден на общо събрание на магистратите в края на календарната година, като бяха предприети организационни мерки за преодоляването му. Независимо от това обаче и с оглед продължителното отсъствие на съдия Валентина Тодорова от гражданско отделение, намирам за необходимо отпускането на една щатна бройка за съдия от гражданско отделение, като е наложително отново да се направи предложение до Съдийската колегия на ВСС за увеличаване щата на съда.

С цел оптимизиране на щатната численост на съдебните служители и високата щатна натовареност на Районен съд – Казанлък, намирам, че следва да бъде направено и предложение до Съдийската колегия на ВСС за разкриване на щат „Съдебен помощник“, чиято дейност да подпомогне пряката правораздавателна дейност на магистратите. Видно от Системата за изчисляване натовареността на магистратите, която функционира в момента, средната натовареност на един магистрат в Районен съд – Казанлък е 132.46%.

**III. ДВИЖЕНИЕ НА ДЕЛАТА**

През 2019 г. в Районен съд – Казанлък са постъпили общо **5065 бр. дела.** /За сравнение през 2018 г. – 4830 бр. дела, през 2017 г. – 5 104 бр. дела, през 2016 г. – общо 4563 бр. дела /.

Средното месечно постъпление на 1 съдия на база 12 месеца е **42.21** дела**.** /За сравнение през 2018 г. – 40.25 бр., през 2017 г. – 42.53 бр., през 2016 г. - 39.00 бр./.

Показателят е закономерна последица от увеличение постъпленията на делата през годините,като през календарната 2019 г. има значително увеличение на гражданските дела.

**НАКАЗАТЕЛНИ ДЕЛА**

През 2019 г. са постъпили общо 1 412 бр. наказателни дела.

/За сравнение през 2018 г. са постъпили 1 440 бр. наказателни дела, през 2017 г. – 1505 бр. наказателни дела, през 2016 г. – 1 749 бр. наказателни дела/.

Видно е, че през 2019 г. са постъпили 28 бр. наказателни дела по-малко от предходната година.В сравнителния период може да се очертае тенденция за устойчивост на постъпилите дела през посочените години.

Средномесечното постъпление на един съдия от наказателно отделение на база 12 месеца по щат за 2019 г. е 23.5 бр. дела.

Броят на новопостъпилите наказателни дела от общ характер за 2019 г. е 306.

/За сравнение през 2018 г. са 301 бр., за 2017 г. – 343 бр., за 2016 г. са били 395 бр./.

От общия брой новопостъпили НОХД, със споразумение са внесени 158 бр. дела. Със споразумение по реда на чл. 384 НПК са приключили 66 бр. дела.

/За сравнение през 2018 г. 171 бр. дела са внесени със споразумение, а със споразумение по реда на чл. 384 НПК са приключили 49 бр. дела; през 2017 г. със споразумение са внесени 199 бр., а със споразумение по реда на чл. 384 НПК са приключили 55 бр. дела/.

Прекратено е съдебното производство и на Районна прокуратура – Казанлък са върнати за доразследване през 2019 г. 12 бр. дела, от които 7 бр. по НОХД и 5бр. по чл.78а НК.

/За сравнение през 2018 г. е прекратено съдебното производство и на Районна прокуратура – Казанлък са върнати за доразследване 6 бр. дела, от които 4 бр. по НОХД и 2 бр. по чл. 78а НК., през 2017 г. – 5 бр. дела, от които 4 бр. по НОХД и 1 бр. по чл. 78а НК, през 2016 г. – 21 бр. дела, от които 15 бр. НОХД и 6 бр. по чл. 78а НК /, като е видно, че броят на върнатите дела на Районна прокуратура – Казанлък през 2019 г. се е увеличил в сравнение с предходните две години.

За прекратяване на съдебното производство и връщане на делата за допълнително разследване на Районна прокуратура - Казанлък следва да бъдат обобщени следните причини:

1. Обвинителният акт не отговаря на изискванията на чл. 246, ал. 2 НПК – в обстоятелствената му част не се излагат в пълен обем фактическите обстоятелства, върху които се основава обвинението, като не са посочени елементи от състава на същото – място на извършване на деянието, не са били описани всички съставомерни признаци на деянието както в обстоятелствената част, така и в диспозитивната част, констатирано е несъответствие между постановлението за привличане на обвиняем и диспозитива на обвинителния акт.

2. Друга причина за връщане на дело е, че в хода на досъдебното производство в постановлението за привличане в качеството на обвиняем и при разпита на обвиняемия, тъй като е чужденец, липсва негово изявление дали владее български език, като е следвало и с оглед на изявлението му да се предостави превод на документите на български език.

3. Едно от делата е върнато на Районна прокуратура – Казанлък, поради нарушаване правото на защита на обвиняемия в хода на досъдебното производство, тъй като не са му били предявени материалите при изрично негово искане за това.

4. По три от делата, които са образувани по внесени Постановления за освобождаване от наказателна отговорност и налагане на административно наказание на Районна прокуратура – Казанлък, в хода на досъдебното производство и в самото Постановление не са събрани данни и липсва обоснованост с оглед осъждането на обвиняемите лица и наложените им административни наказания, дали са налице предпоставките за приложение на чл. 78а от НК.

Подадени са 2 бр. частни протести, които са оставени без уважение от въззивната инстанция.

През 2019 г. съдиите от наказателното отделение са разгледали общо 1 536 бр. дела, от които 1412 бр. са постъпили през годината и 124 бр. са висящи в началото на периода.

През отчетния период са били разгледани 333 бр. наказателни общ характер дела. Свършени са 301 или 90.39 %. От тях в срок до три месеца са приключили 275 дела или 91 %. За доразследване са върнати 7 бр. дела, а 3 бр. са прекратени по други причини.

/За сравнение през 2018 г. съдиите от наказателното отделение са разгледали общо 1561 бр. дела, от които: 1440 бр. са постъпили през годината и 124 бр. са висящи в началото на периода. Разгледани са били 327 бр. наказателни общ характер дела. Свършени са 300 бр. или 93.46 %. От тях в срок до три месеца са приключили 274 дела или 91 %. За доразследване са върнати 4 бр. дела, а 3 бр. са прекратени по други причини. През 2017г. съдиите от наказателното отделение са разгледали общо 1645 бр. дела, от които: 1505 бр. са постъпили през годината и 140 бр. са висящи в началото на периода. Били са разгледани 378 бр. наказателни общ характер дела. Свършени са 352 бр. или 93.12%. От тях в срок до три месеца са приключили 331 дела или 94.03%. За доразследване са върнати 4 бр. дела, а 8 бр. са прекратени по други причини/.

От направения сравнителен анализ е видна трайната тенденция за запазване броя на свършените в тримесечен срок дела.

 В края на отчетния период са останали несвършени 32 бр. НОХД.

Новопостъпилите през 2019 г. НЧХД са 9 бр. /през 2018 г. НЧХД са 22 бр., през 2017 г. НЧХД са 14 бр., през 2016 г. са 25 бр./.

 Разгледани са 15 бр. и са свършени 11 бр.,от които в тримесечен срок са 4 бр. или 45 % от делата.

Прекратени са 6 бр. НЧХД,а със съдебен акт по същество са приключили 5 бр. В края на периода са останали несвършени 4 бр. дела.

През отчетния период са новообразувани 113 бр. дела по чл. 78а НК, като останали несвършени от предходния период са 12 бр. Разгледани са 125 бр. и са свършени 112 бр., от които 106 бр. в тримесечния срок или 95 %. Останали несвършени в края на периода са 13 бр. дела. За доразследване са върнати 5 бр. дела.

През 2019 г. са постъпили 670 бр. ЧНД, разгледани са 681 бр. /заедно с 11 бр. висящи в началото на периода/, свършени са 665 бр., от които 658 бр. в срок до 3 месеца, което представлява 100 %., несвършени са останали 16 бр. дела. От тях са образувани 41 бр. ЧНД – разпити, свършени в срок – 41 бр. или 100%.

През календарната 2019 г. се забелязва запазване на тенденцията за постъпване на голям брой ЧНД, в т.ч. и разглежданите от дежурния съдия дела по дежурство.

През отчетната година в съда са постъпили 314 бр. административно-наказателен характер дела. Висящи в началото на периода са били 68 бр. дела.

Разгледани са 382 бр. дела и са свършени 312 бр., от които в срок до 3 месеца 226 бр., което представлява 72%.

Забелязва се намаление на постъпилите дела в сравнение с предходната 2018г. и най-вече в сравнение с 2017 г., когато са били 395 бр., като се е запазила положителната тенденция този вид дела да бъдат приключвани в тримесечния срок.

Образувани са 32 бр. бързи производства. Съкратените производства са 26 бр.

През годината няма приключили производства по искане на обвиняемия.

Свършени са средномесечно на 1 съдия от наказателно отделение за 2019 г. – 23.35 бр. дела /за сравнение през 2018 г. – 23.95 бр. дела, през 2017 г. – 25.40 бр. дела, през 2016 г. – 29.15 бр. дела/.

Средномесечното постъпление на 1 съдия от наказателното отделение през 2019 г. е 23.53 бр., тъй като съдиите от наказателно отделение не са отсъствали за продължителен период от време, поради отпуск по болест или други причини.

 От изложените в доклада данни произтичат следните изводи, касаещи образуването и движението на наказателните дела:

В рамките на новопостъпилите дела е видно, че е налице тенденция за увеличение на броя на постъпилите дела за престъпления против личността през 2019 г. – 33 бр. /през 2018 г. са били 22 бр., през 2017 г. – 20 бр., през 2016 г. са 31 бр./.

През годината не са постъпили дела по чл. 159а-159в от НК. Едно дело е постъпило по чл. 149-150 от НК и 1бр. – по чл. 152, ал. 3 от НК.

Увеличен е броят на постъпилите дела за престъпления против собствеността през 2019 г. – 83 бр. дела /в сравнение с миналата година – 68 бр., през 2018 г. – 70 бр., за 2016 г. – 89 бр./.

Делата, постъпили в Районен съд – Казанлък за престъпления против стопанството през 2019 г. са 16 бр. /за 2018 г. са 22 бр., през 2017 г. са 29 бр., през 2016 г. – 27 бр. /.

Броят на делата за общоопасни престъпления, в т.ч. и на престъпленията в транспорта за 2019 г. са 121 бр. /за 2018 г. – 123 бр., за 2017 г. – 166 бр., за 2016 г. са 181 бр./. В сравнение с 2017 г. този вид дела са намалели значително.

През 2019 г. образуваните НОХД за престъпления, свързани с отглеждане на растения и престъпления, свързани с употреба на наркотични вещества са 20 бр. /за сравнение за 2018 г. са 15 бр., за 2017 г. – 26 бр., 2016 г. – 29 бр./. Броят на този вид дела се запазва стабилен.

По отношение на делата за престъпления против брака, семейството и младежта трябва да се отбележи, че броят им остава висок – 30 бр. /за 2018 г. – 35 бр., за 2017 г. – 35 бр., за 2016 г. са 21 бр./.

По внесен обвинителен акт за престъпление против правата на гражданите е образувано едно дело.Броят на внесените дела за документни престъпления са 7.

Броят на внесените през 2019 г. дела за престъпления против реда и общественото спокойствие са 14 бр. За престъпление против дейността на държавните органи и обществени организации е постъпило 1 бр. дело.

Съдиите от наказателното отделение са разгледали през 2019 г. общо 1 536 бр. дела, от които 124 бр. останали несвършени от миналата година и са свършили 1401 бр. дела, което представлява 91.21% . От тях са приключили в тримесечен срок 1270 бр. или 91.%.

/За сравнение през 2018 г. са разгледани общо 1 561 бр. дела, от които 121 бр. останали несвършени от миналата година и са свършили 1437 бр. дела, което представлява 92.06% . От тях са приключили в тримесечен срок 1288 бр. или 90%. През 2017 г. – общо 1645 бр. дела, от които 140 бр. останали от миналата година и са свършили 1524 бр. дела, което представлява 92.64%. От тях са приключили в тримесечен срок 1397 бр. или 92%.

 През 2016 г. са разгледани общо 1894 бр. дела, от които 145 бр. останали от миналата година и са свършили 1754 бр. дела, което представлява 92.61%. От тях са приключили в тримесечен срок 90 %./

Средната продължителност за разглеждане на наказателните дела от постъпването им в съда до постановяване на съдебния акт за 2019 г. е 28.07дни /за 2018 г. е 33.12 дни , за 2017 г. е 28.60 дни, през 2016 г. е 28.48 дни/. По този показател се забелязва положителна тенденция за приключване на делата в изключително кратък срок.

Насрочването на наказателните дела от общ характер, извън тримесечния срок, се допуска само с разрешение на Председателя на съда и то в периода на ползване на платения годишен отпуск от съдиите.

Отчитат се за поредна година отлични резултати, които се дължат на усилията на съдиите от наказателно отделение и съдебните служители, като разпределението на делата се извършва в деня на постъпването им, разпореждането на докладчика за насрочване се извършва в тридневен срок, призовките и съобщенията се изготвят също в тридневен срок, а връчването им се осъществява до 14 дни. В кратки срокове се администрират делата, по които са постъпили протести или жалби. През 2019 г. натовареността на съдиите от наказателно отделение е увеличена, тъй като участваха в разпределението и на частни граждански дела, образувани по заявления по чл. 410 от ГПК.

През отчетния период са решени със съдебен акт по същество 1104 бр. наказателни дела /за сравнение през 2018 г. – 1153 бр. наказателни дела, през 2017 г. – 1147 бр. дела, през 2016 г. – 1383 бр. наказателни дела/.

През 2019 г. за престъпления от общ характер са съдени 326 лица, осъдени са 315 лица, в т.ч. 14 непълнолетни, като е оправдано 1 лице и 10 лица не са осъдени, поради прекратяване на производството по други причини.

/При сравнителния анализ се установява, че през 2018 г. за престъпления от общ характер са съдени 329 лица, осъдени са 322 лица, в т.ч. 11 непълнолетни, като е оправдано 1 лице и 6 лица не са осъдени, поради прекратяване на производството по други причини. През 2017 г. за престъпления от общ характер са съдени 366 лица, осъдени са 363 лица, в т.ч. 18 непълнолетни, като е оправдано 1 лице и 2 лица не са осъдени, поради прекратяване на производството по други причини. През 2016 г. за престъпления от общ характер са съдени 439 лица, осъдени са 431 лица, в т.ч. 17 непълнолетни, като са оправдани 2 лица и 6 лица не са осъдени, поради прекратяване на производството по други причини./.

През отчетната 2019 г. на 233 лица наложеното наказание е „Лишаване от свобода“ до 3 години, като 168 лица са осъдени условно и 65 лица – на ефективно наказание.На 6 лица е наложено наказание „Лишаване от свобода“ над 3 до 15 години. На 48 лица е наложено наказание „Пробация“. Глоба е наложена на 24 лица.Четири лица са признати за виновни, но не са наказани.

/За сравнение през 2018 г. на 256 лица наложеното наказание е „Лишаване от свобода“ до 3 години, като 201 лица са осъдени условно и 55 лица 9 на ефективно наказание. На 5 лица е наложено наказание „Лишаване от свобода“ над 3 до 15 години. На 44 лица е наложено наказание „Пробация“. Глоба е наложена на 13 лица. Четири лица са признати за виновни, но не са наказани.

 През 2017 г. на 276 лица наложеното наказание е „Лишаване от свобода“ до 3 години, като 195 лица са осъдени условно и 81 лица – на ефективно наказание. На 8 лица е наложено наказание „Лишаване от свобода“ над 3 до 15 години. На 44 лица е наложено наказание „Пробация“. Глоба е наложена на 32 лица. Три лица са признати за виновни, но не са наказани***.***/

В края на отчетния период за 2019 г. са влезли в сила 70 бр. присъди, от които присъди по НОХД – 64 бр. и по НЧХД – 6 бр., както и 224 бр. определения, с които са били одобрени споразумения, чието изпълнение е извършено в срок.

Свършени наказателни дела по видове и сравнение с предходните четири години:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Година** | **НОХД** | **НЧХД** | **78а НК** | **ЗБППМН** | **Реабилитация** | **Принудителни Мед. мерки** | **Кумулации** | **АНД** | **УБДХ** | **Мерки** | **Други дела** | **ЧНД-Д** |
| **2019** | 301 | 11 | 112 | 7 | 12 | 57 | 13 | 282 | 30 | 39 | 11 | 526 в т.ч. по ЗЕС |
| **2018** | 300 | 24 | 123 | - | 14 | 39 | 19 | 314 | 19 | 19 | 11 | 555 в т.ч. по ЗЕС |
| **2017** | 352 | 16 | 127 | 1 | 19 | 63 | 16 | 368 | 26 | 30 | 12 | 491 в т.ч. по ЗЕС |
| **2016** | 405 | 23 | 90 | 6 | 29 | 65 | 18 | 356 | 29 | 25 | 19 | 689в т.ч. по ЗЕС |
| **2015** | 365 | 17 | 67 | 4 | 21 | 50 | 29 | 371 | 40 | 38 | 19 | 609 |

Решените по същество дела от общ характер по видове са:

|  |  |  |  |  |  |
| --- | --- | --- | --- | --- | --- |
| **РЕШЕНИ ПО СЪЩЕСТВО****ОБЩ ХАРАКТЕР****/с присъда и споразумение/** | **Дела 2019г.** | **Дела 2018г.** | **Дела 2017г.** | **Дела****2016г.** | **Дела****2015г.** |
| Престъпления п/в личността | 29 | 20 | 23 | 26 | 17 |
| Престъпления п/в правата на гражданите | 2 | - | 1 | 4 | 4 |
| Престъпления п/в брака,младежта и семейството | 31 | 36 | 34 | 24 | 35 |
| Престъпления п/в собствеността | 83 | 62 | 67 | 92 | 87 |
| Престъпления п/в Стопанството | 15 | 21 | 29 | 27 | 28 |
| Престъпления п/в държавата и обществени организации | 1 | 1 | 1 | 1 | 1 |
| Документни престъпления | 7 | 15 | 13 | 26 | 10 |
| Престъпления п/в реда и общественото спокойствие | 13 | 10 | 9 | 11 | 20 |
| Общоопасни престъпления | 110 | 128 | 163 | 175 | 148 |
| **ОБЩО:** | **291** | **293** | **340** | **386** | **350** |

В края на отчетната година са останали несвършени 32 бр. НОХД.

/През 2018 г. са били 27 бр. НОХД, през 2017 г. – 26 бр. НОХД, през 2016 г. са останали несвършени 35 бр. НОХД/.

Общо висящите наказателни дела в края на периода са 135бр. /за 2018 г. са 124 бр., за 2017 г. – 121 бр., за 2016 г. са 140 бр./.

Налице е тенденция за намаляване броя на останалите несвършени наказателни дела като цяло и в частност на делата от общ характер в сравнение с предходната година**.**

Процентното съотношение на несвършените дела спрямо постъпилите дела е 9.56%. /за 2018 г. – 8.61% , за 2017 г. – 8.04%, за 2016 г. – 8.00%/.

По глави от НК присъдите, одобрените споразумения и осъдените лица, сравнени с предходните три години са, както следва:

**2019 година**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Глави НК | Брой дела | Осъдени | В.т.ч.:Непълнолетни | Лишаване отсвобода до 3 г. | В т.ч.условно | Лишаване отсвобода над 3 г. | Глоба | Пробация | Др.наказания |
| Престъпление против личността | 29 | 34 | 4 | 16 | 14 | 3 | 1 | 14 | - |
| Престъпление против правата на гражданите | 2 | 2 | - | - | - | - | - | 2 | - |
| Престъпление против брака, семейството и младежта | 31 | 33 | - | 18 | 16 | - | 5 | 8 | 2 |
| Престъпление против собствеността | 83 | 98 | 6 | 82 | 39 | 3 | 5 | 7 | 1 |
| Престъпление против стопанството | 15 | 15 | - | 9 | 8 | - | - | 6 | - |
| Престъпление против държавата, държавните органи и общ. организации | 1 | 1 | - | - | - | - | 1 | - | - |
| Документни престъпления | 7 | 8 | - | 5 | 5 | - | 1 | 2 | - |
| Престъпление против реда и обществ. спокойствие | 13 | 13 | 1 | 9 | 5 | - | - | 3 | 1 |
| Общоопасни престъпления | 110 | 111 | 3 | 94 | 81 | - | 11 | 6 | - |
| **ОБЩО:** | **291** | **315** | **14** | **233** | **168** | **6** | **24** | **48** | **4** |

**2018 година**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Глави НК | Брой дела | Осъдени | В.т.ч.:Непълнолетни | Лишаване отсвобода до 3 г. | В т.ч.условно | Лишаване отсвобода над 3 г. | Глоба | Пробация | Др.наказания |
| Престъпление против личността | 20 | 24 | 1 | 16 | 15 | 2 | 1 | 5 | - |
| Престъпление против правата на гражданите | - | - | - | - | - | - | - | - | - |
| Престъпление против брака, семейството и младежта | 36 | 38 | - | 20 | 18 | - | - | 14 | 4 |
| Престъпление против собствеността | 62 | 84 | 10 | 76 | 45 | 3 | 2 | 3 | - |
| Престъпление против стопанството | 21 | 22 | - | 17 | 13 | - | - | 5 | - |
| Престъпление против държавата, държавните органи и общ. организации | 1 | 1 | - | - | - | - | - | 1 | - |
| Документни престъпления | 15 | 15 | - | 9 | 9 | - | 1 | 5 | - |
| Престъпление против реда и обществ. спокойствие | 10 | 11 | - | 7 | 3 | - | 1 | 3 | - |
| Общоопасни престъпления | 128 | 127 | - | 111 | 98 | - | 8 | 8 | - |
| **ОБЩО:** | **293** | **322** | **11** | **256** | **201** | **5** | **13** | **44** | **4** |

**2017 година**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Глави НК | Брой дела | Осъдени | В.т.ч.:Непълнолетни | Лишаване отсвобода до 3 г. | В т.ч.условно | Лишаване отсвобода над 3 г. | Глоба | Пробация | Др.наказания |
| Престъпление против личността | 23 | 27 | 3 | 21 | 17 | 1 | - | 5 | - |
| Престъпление против правата на гражданите | 1 | 1 | - | - | - | - | - | 1 | - |
| Престъпление против брака, семейството и младежта | 34 | 34 | - | 15 | 13 | - | 3 | 14 | 2 |
| Престъпление против собствеността | 67 | 84 | 12 | 70 | 41 | 7 | 2 | 5 | - |
| Престъпление против стопанството | 29 | 31 | - | 18 | 15 | - | 4 | 9 | - |
| Престъпление против държавата, държавните органи и общ. Организации | 1 | 1 | - | 1 | - | - | - | - | - |
| Документни престъпления | 13 | 13 | - | 7 | 7 | - | 2 | 4 | - |
| Престъпление против реда и обществ. Спокойствие | 9 | 8 | - | 5 | 2 | - | 1 | 2 | - |
| Общоопасни престъпления | 163 | 164 | 3 | 139 | 100 | - | 20 | 4 | 1 |
| **ОБЩО:** | **340** | **363** | **18** | **276** | **195** | **8** | **32** | **44** | **3** |

В наказателното отделение работят съдиите Радослава Маждракова, Невена Иванова, Тодор Тодоров, Михаил Михайлов и Деян Илиев.

Всички съдии в наказателното отделение са работили с приблизително еднаква натовареност в резултат на разпределението на делата на случаен принцип, като Административният ръководител участва в разпределението на делата с 80% натовареност в отделните групи в наказателното отделение и на 100% в делата, разпределяни по дежурство.

Разликата в броя на делата се получава от постъплението на делата, разпределяни на дежурен съдия и броят на делата, останали несвършени от съответния съдия в края на предходната година. За резултатите на всеки съдия в наказателното отделение е приложена таблица.

Въз основа на заповед на Административния ръководител ежемесечно съдебните секретари изготвят писмени справки по съдии, чрез които се проследява движението на делата и спазването на кратките срокове, предвидени в НПК, както и справки за дела с просрочени съдебни актове. Ежемесечната проверка на срочните книги от административния ръководител също дава възможност да се проследяват движението и сроковете по наказателни дела. Не е имало необходимост да се предприемат съответни мерки, тъй като съдебните актове, изготвяни от магистратите, са били винаги в законоустановения срок. Това е отличен показател за работата на съдиите от наказателното отделение.

През 2019 г. са били обжалвани и протестирани общо 172 акта, постановени по наказателни дела, от които: 21 присъди, 118 решения и 38 определения и разпореждания. От тях по дела от административно- наказателен характер – 122. През календарната 2019 г. са били върнати от горната инстанция 178 бр. дела. Оставени са в сила общо 131 акта от върнатите от по-горната инстанция /106 бр. присъди и решения и 25 бр. определения/. Изцяло отменени са 41 акта, както и са изменени 6 бр. от върнатите през годината съдебни актове. В процентно изражение потвърдените актове представляват 73.60%,отменените – 23.03% и изменените са 3.37%. Процентите са изчислени към обжалваните, върнати през календарната година дела, а не към подлежащите на обжалване актове.

/За сравнение през 2018 г. са били обжалвани и протестирани общо 167 акта, постановени по наказателни дела, от които: 25 присъди, 109 решения и 33 определения и разпореждания. От тях по дела от административно- наказателен характер – 108. Оставени са в сила общо 103 акта от върнатите от по-горната инстанция /85 бр. присъди и решения и 18 бр. определения, в т.ч. и 2 бр., по които е отказано възобновяване на производството по искане на осъдения/. Изцяло отменени са 43 акта, както и са изменени 13 бр. от върнатите през годината съдебни актове. В процентно изражение потвърдените актове представляват 64.78%, отменените – 27.04% и изменените са 8.18%. Процентите са изчислени към обжалваните, върнати през календарната година дела, а не към подлежащите на обжалване актове./

 През 2017 г. са били обжалвани и протестирани общо 213 акта, постановени по наказателни дела, от които: 29 присъди, 168 решения и 16 определения и разпореждания. От тях по дела от административно- наказателен характер са 167. Оставени са в сила общо 125 акта от върнатите от по-горната инстанция /111 бр. присъди и решения и 15 бр. определения, в т.ч. и 1 бр., по които е отказано възобновяване на производството по искане на осъдения/. Изцяло отменени са 72 акта, както и са изменени 11 бр. от върнатите през годината съдебни актове. В процентно изражение потвърдените актове представляват 60.29%, отменените – 34.45% и изменените са 5.26%.

Констатира се значително увеличение на потвърдените съдебни актове в сравнение с предходните години.Като бързина на правораздаването и качество на постановените съдебни актове през изминалата 2019 г., работата на съдиите в наказателното отделение следва да се оцени като отлична.

Като основни причини за отмяна на съдебните актове по наказателни дела от страна на горните инстанции следва да се посочат неотчетени от съда отстраними съществени процесуални нарушения,допуснати в хода на досъдебното производство, допуснати от самия съдебен състав, както и неправилно приложение на материалния закон, главно по отменените дела от Административен съд – Стара Загора.

**БЮРО „СЪДИМОСТ“ при Районен съд – Казанлък**

В бюро „Съдимост“ през 2019 г. са издадени 6916 свидетелства за съдимост и 2 291 справки за съдимост, като са обработени 456 бюлетина**.**

/За сравнение през 2018 г. са издадени 8 385 свидетелства за съдимост и 2 207 справки за съдимост, като са обработени 511 бюлетина. През 2017 г. са издадени 12 417 свидетелства за съдимост и 1695 справки за съдимост, като са обработени 525 бюлетина, през 2016 г. са издадени 11 983 свидетелства за съдимост и 1695 справки за съдимост,като са обработени 530 бюлетина; през 2015 г. са издадени 12 232 свидетелства за съдимост и 1941 справки за съдимост, като са обработени 512 бюлетина./.

В бюро „Съдимост” работи един съдебен служител. През 2019 г. още двама съдебни служители бяха обучени да работят с граждани, поради което при отсъствието на титуляра се осигурява служител, който да го замества. През годината не са допускани забавяния при издаване на справките и свидетелствата за съдимост.

**ГРАЖДАНСКИ ДЕЛА**

През 2019 г. в съда са постъпили 3 653 бр. граждански дела, т.е. с 263бр. повече в сравнение с миналата година /за 2018 г. в съда са постъпили 3390 бр. граждански дела , през 2017 г. – 3 599 бр. дела/.

От общия брой граждански дела за разглеждане през 2019 г. са постъпили 2280 бр. заповедни производства по чл. 410 и чл. 417 ГПК.

Исковете по СК, ЗЗДН, ЗЛС, ЗГР, ЗЗДетето и ЗБЖИРБ са 398 бр., в т.ч. по ЗЗДН – 28 бр. Облигационните искове са общо 157 бр. Вещните искове са 21 бр. Делбите и исковете по Закона за наследството са 28 бр. Постъпилите установителни искове са 261 бр. Исковете по КТ са 61 бр.

Административни производства не са постъпили, а исканията за допускане на обезпечение са 14 бр. Други частни производства са 429 бр., от които 17 са по регламенти. Други граждански дела – 4 бр.

Увеличен е броят на гражданските дела, образувани по вещни и установителни искове, частни и заповедни производства. Намален е броят на делата, образувани за делби и по СК.

Средномесечното постъпление на един съдия от гражданско отделение на база 12 месеца по щат за 2019 г. е 45.52 бр. дела, а на съдия от наказателно отделение – 15.37 бр. дела или общо 60.89 бр. граждански дела.

Сравнителният анализ сочи, че за 2018 г. е бил 56.50 бр. дела, за 2017г. е 59.98 бр. дела,през 2016 г. е 46,90 бр. дела, т.е. налага се извода за значително увеличение на постъпилите граждански дела за един магистрат.

Съдиите от гражданско отделение са разгледали през 2019 г. 3 096 бр.граждански дела, а съдиите от наказателно отделение – 926 бр.граждански дела.

За сравнение през 2018 г. – 3694 бр. граждански дела, през 2017 г. – 3 851 бр. граждански дела, през 2016 г. са 3 101 бр. дела/.

Свършени през 2019 г. са 3561 бр. граждански дела. Съотношението между свършени и разгледани дела за 2019 г. е 88,54%.

 /За сравнение свършени са през 2018 г. – 3325 бр. дела. Съотношението между свършени и разгледани дела за 2018 г. е 90,01%./ Свършени през 2017 г. са 3547 бр. дела. Съотношението между свършени и разгледани дела за 2017 г. е 92,11%, за 2016 г. са отчетени 2 849 бр. свършени дела, като съотношението между свършени разгледани дела за 2016 г. е 91,87 %/.

Постигнат е много добър резултат при разглеждането и свършването на гражданските дела,като е налице незначително отстъпление по този показател в сравнение с изминалите периоди.

От свършените през годината 3561 бр. граждански дела, със спогодба са приключили 44 бр., 274 бр. са прекратени по други причини, а останалите 3243 бр. са приключили с постановяване на акт по същество.

В срок до три месеца са свършени 3330 бр. дела, което представлява 93.51%.

/За сравнение от свършените през 2018 г. 3325 бр. дела, със спогодба са приключили 32 бр., 302 бр. са прекратени по други причини, а останалите 2 991 бр. са приключили с постановяване на акт по същество. В срок до три месеца са свършени 3072 бр. дела, което представлява 92.00%. През 2017 г. в срок до три месеца са свършени 3374 бр. дела, което представлява 95.12%, през 2016 са свършени 2 700 бр. дела, което представлява 94.77%/. Видно е, че процентът на свършените в срок до три месеца дела е увеличен в сравнение с 2018 г., като през последните години е над 90 %, което е един отличен показател за работата на съдиите от гражданско и наказателно отделение.

В края на отчетния период са останали несвършени 461 бр. дела, което представлява 12.62%. / през 2018 г. са били 369 бр. дела, което представлява 9.99%, през 2017 г. са били 304 бр. дела, което представлява 8.45%, през 2016 г. са останали несвършени 252 бр. дела, което представлява 8,96 %/.

В рамките на последните четири години, броят на несвършените в края на годината дела е сравнително постоянен. Като основна причина за това следва да се посочи предвидения в чл. 131 ГПК срок за размяна на книжата и срещаните трудности във връзка с връчването им.

За периода от 2016 г. – 2019 г. показателите за свършени граждански дела в Районен съд – Казанлък са следните:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Година | Искове по СК, ЗЗДН, ЗЛС, ЗГР, ЗЗДет., ЗБЖИРБ | Облигационн искове | Вещниискове | Делби и искове по ЗН | Установителни искове | Исковепо КТ | Други дела в т.ч. адм. и частни производства | Заповеднопроизводство |
| 2019 |  382 |  137 |  22 |  18 | 260 | 25 |  445 |  2272 |
| 2018 | 402 | 135 | 14 | 29 | 213 | 20 | 389 | 2123 |
| 2017 | 384 | 100 | 21 | 31 | 110 | 38 | 410 | 2453 |
| 2016 | 399 | 113 | 18 | 27 | 130 | 47 | 292 | 1 823 |

Предвид промяната в статистическите форми от 2016 г., касаеща групите граждански дела, не може да се извърши еднозначно сравнение с предходните години.

Средномесечно свършените дела през 2019 г. от един съдия от гражданско отделение на база 12 месеца е 44.55 бр. дела, а тези разгледани от съдиите от наказателно отделение са 14.80 бр. дела или общо 59.35 броя.

/За сравнение през 2018 г. свършените дела от един съдия от гражданско отделение на база 12 месеца е 55.42 бр. дела, за 2017 г. – 59,12 бр. дела, през 2016 г. от един съдия от гражданско отделение на база 12 месеца са свършени 47,48 бр. дела/.

Средната продължителност на разглеждане на гражданските дела от образуването до постановяването на съдебен акт е 20,49 дни за делата, разгледани от съдиите от гражданско отделение.

Средната продължителност на разглеждане на гражданските дела от образуването до постановяването на съдебен акт е 3.26 дниот съдиите от наказателно отделение, разглеждали граждански дела по чл. 410 от ГПК.

Видно от посочените данни за постъплението на граждански дела за отчетната година, броят на приключилите дела и сроковете за свършване следва извода, че съдиите в гражданското отделение са работили при сравнително еднакво натоварване, тъй като съдия Валентина Тодорова е в продължителен отпуск по болест, считано от 05.11.2019 г. до настоящия момент. Отново основното постъпление на делата е по заповедните производства и последвалите след това облигационни спорове.

 През отчетния период са обжалвани общо 186 бр. граждански дела. От върнатите към края на отчетния период дела, които са 194 е видно, че 141 бр.съдебни актове са оставени в сила, което представлява 72.68%, изцяло отменени са 30 бр. дела – 15,46% по виновно поведение на съда, а по обективни причини – представяне на нови доказателства, отказ от иска пред въззивната инстанция или постигане на спогодба пред тази инстанция /невиновно поведение на съда/ – 1 бр. – 0.52%, 18 бр. – 9.28% съдебни акта са потвърдени в едната част, отменени или обезсилени в другата част по виновно поведение на съда, а 4 бр. по обективни причини – 2.06% .

 За сравнение през 2018 г. са обжалвани общо 185 бр. граждански дела. От върнатите към края на отчетния период дела, които са 168 бр. е видно, че 126 бр. съдебни актове са оставени в сила, което представлява 75.00%, изцяло отменени са 31 бр. дела – 18,45% по виновно поведение на съда, а по обективни причини – представяне на нови доказателства, отказ от иска пред въззивната инстанция или постигане на спогодба пред тази инстанция /невиновно поведение на съда/ – 1 бр. – 0.6%, 10 бр. – 5.95% съдебни акта са потвърдени в едната част, отменени или обезсилени в другата част.

 През 2017 г. са били обжалвани общо 154 бр. граждански дела. От върнатите към края на отчетния период дела е видно, че 104 бр. съдебни актове са оставени в сила, което представлява 67,97%, изцяло отменени са 26 бр. дела – 16,99% по виновно поведение на съда, а по обективни причини – представяне на нови доказателства, отказ от иска пред въззивната инстанция или постигане на спогодба пред тази инстанция /невиновно поведение на съда/ – 7 бр. дела – 4,58%*,* 16 бр. – 10,46% съдебни акта са потвърдени в едната част, отменени или обезсилени по обективни причини в другата част, като 1 бр. от тях е по обективни причини.

Сравнителният анализ на този показател през годините води до извода за едни стабилни резултати и през изминалата година със значителен брой потвърдени съдебни актове.

 Средномесечно съдиите от гражданското отделение са разгледали по 51,06 бр. граждански дела, а съдиите от наказателно отделение – по 15.43 бр. граждански дела.

През годината няма постъпили молби за определяне на срок при бавност.

Изложените статистически данни и техният анализ дават основание да се приеме, че през 2019 г. се е запазила тенденцията за бързина при насрочване,разглеждане и решаване на делата, независимо от продължителното отсъствие на съдия от гражданско отделение и отчетената по-висока натовареност.

В гражданското отделение при Районен съд – Казанлък през 2019 г. са работили съдиите: Йовка Пудова, Кети Косева, Нейко Нейков, Валентина Тодорова и Стела Георгиева. За тяхната работа към доклада е приложена таблица.

И през отчетната година, продължи практиката съдебните секретари да изготвят ежемесечно справки за движението на делата по чл. 310 ГПК, както и за неизготвените в законовите срокове съдебни актове. Изводите от тези справки сочат на спазване на предвидените в законите срокове, което също е много добър показател за работата на съдиите в гражданското отделение.

Натовареността на съдиите в Районен съд – Казанлък по щат за изминалата 2019 г. е **46.32 бр.** дела спрямо делата за разглеждане.

/За 2018 г. е 43,79 бр. дела, за 2017 г. е 45,80 бр. дела спрямо делата за разглеждане, през 2016 г. е 41,63 бр. дела спрямо делата за разглеждане и спрямо свършените за2019 г. – **41.35 бр.** дела, за 2018 г. – 39,68 бр.дела, през 2017 г. – 38,36 бр. дела/.

Действителната натовареност през 2019 г. общо за съда е **47.50 бр. дела.** Действителната натовареност през 2018 г. общо за съда е била 44.53 бр. дела. Отново за сравнение през 2017 г. е била 46.58 бр. дела, през 2016 г. общо за съда е 41,28 бр. дела спрямо делата за разглеждане, а спрямо свършените за 2019 г. – **42.41 бр. дела** /за 2018 г. – 40.36 бр., за 2017 г. – 42.97 бр. дела, през 2016 г. – 38,04 бр. дела/.

**IV. СЪДЕБНО ИЗПЪЛНЕНИЕ**

През изминалата 2019 год. съдебно-изпълнителната служба работи с щат за двама държавни съдебни изпълнители – Стефка Хиновска- ръководител служба „СИС“ и Мария Стоянова-ДСИ, както и с двама съдебни служители.

През отчетния период в съдебно-изпълнителната служба при Районен съд – Казанлък са постъпили 454 бр. дела.

 /За сравнение през 2018 г. – 344 бр. дела, през 2017 г. са постъпили 342 дела, през 2016 г. – 217 дела/. Констатира се, че изпълнителните дела са се увеличили със 110 бр. дела в сравнение с предходната година. Това се дължи най-вече на обстоятелството, че събирането на държавните вземания /съдебните такси, глоби и др./ се възлага на ДСИ.

|  |  |  |
| --- | --- | --- |
| **ГОДИНА** | **ПОСТЪПИЛИ ДЕЛА** | **СЪБРАНА СУМА /ЛВ./** |
| **2019** | 454 | 279 008 |
| **2018** | 344 | 286 016 |
| **2017** | 342 | 281 199 |
| **2016** | 217 | 290 041 |
| **2015** | 247 | 504 937 |

Средномесечното постъпление на дела на един държавен съдебен изпълнител за 12 месеца е 18.92 бр. дела.

/За сравнение през 2018 г. – 14.33 бр. дела, за 2017 г. – 28.50 бр. дела, през 2016 г. – 18,08 бр. дела/.

При общо 4 574 бр. изпълнителни дела за разглеждане, свършените са 372 бр., в т. ч. и 13 бр. изпратени на друг съдебен изпълнител, което представлява – 8.42%.

/За сравнение през 2018 г. при общо 4 323 бр. изпълнителни дела за разглеждане, свършените са 203 бр., в т.ч. и 11 бр. изпратени на друг съдебен изпълнител, което представлява – 4.70%, през 2017 г. – общо 4 175 бр. изпълнителни дела за разглеждане, свършените са 196 бр., в т.ч. и 28 бр. изпратени на друг съдебен изпълнител, което представлява – 4.69/. Този показател е увеличен значително в сравнение с предходната календарна година.

Останали несвършени дела са 4189 бр. дела /през 2018 г. са 4120 бр. дела, за 2017 г. – 3979 бр. дела, за 2016 г. – 3833 бр./. Налице е тенденция на устойчивост в броя на несвършените дела в последните четири години. Най-голям брой несвършени дела /2341 бр./ са в полза на юридически лица, в т.ч. в полза на банки.

Събраната сума е в размер на 279 008 лв.

/За сравнение през 2018 г. е била 286 016 лв., за 2017 г. – 281 199 лв. , за 2016 г. – 290 041 лв./.

Останалата за събиране сума в края на отчетния период е в размер на 3 473 837 лв. /през 2018 г. – 3 865 560 лв., за 2017 г. – 3 983 450 лв., за 2016 г. – 4 063 457 лв./.

През 2019 г. не са постъпвали жалби против действията на ДСИ, което е още един отличен показател за работата на държавните съдебни изпълнители при Районен съд – Казанлък.

На държавните съдебни изпълнители е осигурен достъп за извършване на справки в регистъра на банковите сметки и сейфове при БНБ.

През отчетната година забавянето на движението на изпълнителните дела се дължи най-вече на недостатъчна активност от взискателите за посочване способ на изпълнение и своевременно внасяне на държавни такси, липса на имущество на длъжниците, като много от тях използват възможността да спестят сумата от пропорционална такса, ако внесат задължението си в доброволния двуседмичен срок.

Събраната сума от държавните вземания, възложени за събиране от ДСИ при Районен съд – Казанлък и на други ДСИ в страната,през 2019г. възлиза на **29 990, 34 лв.**

**V. СЛУЖБА ПО ВПИСВАНИЯТА**

 Сравнителен анализ на вписванията за последните пет години:

|  |  |
| --- | --- |
| **Година** | **Брой на вписвания** |
| 2019 | 8369 |
| 2018 | 8220 |
| 2017 | 9 128 |
| 2016 | 10 856 |
| 2015 | 10 747 |

През 2019 г. са постъпили 8 369 бр. актове, подлежащи на вписване, отбелязване или заличаване. Постановени са 3 бр. откази за вписване, които не са обжалвани. Приключени са 8366 бр. вписвания. Образувани са 6 244 броя нотариални дела.

През 2018 г. са постъпили 8 220 бр. актове, подлежащи на вписване, отбелязване или заличаване. Постановени са 15 бр. откази за вписване, от които 2 бр. са обжалвани и отменени от Окръжен съд – Стара Загора, след което вписването е извършено. Приключени са 8207 бр. вписвания. Образувани са 6 068 броя нотариални дела.

През 2017 г. са постъпили 9 133 бр. актове, подлежащи на вписване, отбелязване или заличаване. Постановени са 7 бр. откази за вписване, от които 1 бр. е обжалван и отменен от Окръжен съд – Стара Загора, след което вписването е извършено. Приключени са 9128 бр. вписвания. Образувани са 6 675 броя нотариални дела.

 През сравнителния период се установява трайна тенденция за запазване на високо натоварване на съдиите по вписванията. Независимо от това е създадена много добра организация за работа от съдиите по вписванията Боряна Дянкова и Гергана Домузова, като същите се редуват при ползването на платения си годишен отпуск.

 През 2018 г. бе осигурен достъп на съдиите по вписванията в Информационната система за имотен регистър ИИСКИР, което води до облекчаване и подобряване на качеството на тяхната работа.

 **VI. ОСЪЩЕСТВЕН КОНТРОЛ И ПРЕДПРИЕТИ МЕРКИ, СВЪРЗАНИ С ОРГАНИЗАЦИЯТА НА РАБОТА НА СЪДА**

В Районен съд – Казанлък са приети вътрешни правила, като част от тях през изминалата календарна година бяха актуализирани. Същите са публикувани на интернет-страницата на съда и на локалната страница, като са сведени до знанието на всички магистрати и съдебни служители, както следва:

- Вътрешни правила за публикуване на съдебните актове на интернет-страницата на Районен съд – Казанлък;

- Вътрешни правила за административно обслужване на физически и юридически лица в Районен съд – Казанлък;

- Вътрешни правила за приемане, администриране и разглеждане на молби, сигнали, жалби и предложения на граждани и юридически лица;

- Вътрешни правила за приемане, съхраняване и предаване на веществени доказателства в Районен съд – Казанлък;

- Вътрешни правила за архивиране и съхранение на дела с влезли в сила съдебни актове в Районен съд – Казанлък.

- Вътрешни правила за здравословни и безопасни условия на труд в Районен съд – Казанлък;

- Вътрешни правила за защита на личните данни, обработвани в Районен съд – Казанлък.

От 2014 г. в Районен съд – Казанлък се води регистър на отводите. Направените констатации за 2019 г. са следните:

Общият брой на отводите в Районен съд - Казанлък през 2019 г. е 25, от които са направени 14 отвода по граждански дела, като по 6 от тях са се отвели всички магистрати.Направените отводи по наказателни дела са 11.

За сравнение общият брой на отводите през 2018 г. е 27, от които са направени 14 отвода по граждански дела, като по 9 от тях са се отвели всички магистрати. Направените отводи по наказателни дела са 13, по едно от които са се отвели всички магистрати. През 2017 г. общият брой на отводите в Районен съд – Казанлък е бил 40, от които са направени 30 отвода по граждански дела, като по 8 от тях са се отвели всички магистрати. Направените отводи по наказателни дела са 10.

Констатира се сравнително сходен брой на отводите в наказателно и гражданско отделения, като техния брой в сравнение с 2017 г. значително е намалял.

**VII. ФИНАНСОВА ОБЕЗПЕЧЕНОСТ**

Първоначално с решение на ВСС по протокол № 2/24.01.2019 г. утвърденият бюджет на съда за 2019 г. беше в размер на 1 791 031 лв. След неколкократни компесаторни промени с решения на ВСС към 31.12.2019 г. беше утвърден окончателен бюджет в размер на 1 866 674 лв. Същият е изпълнен,като от него за трудови възнаграждения на персонала са изразходвани 1 227 878 лв., за социални осигуровки – 363 500 лв. и за текуща издръжка – 130 244 лв., в която се включват възнагражденията на вещи лица и консумативи /електроенергия, газ, вода, канцеларски материали и др./ Не са констатирани проблеми през изминалата година с разходването на бюджета,като същият е бил актуализиран. Несъмнено при планирането на новия бюджет за 2020 г. следва да бъдат заложени и други материални придобивки за съда – ремонт на работни помещения, обзавеждане на кабинети с нови мебели, с цел подобряване на работната среда на съдебните служители, както и цялостно саниране на съдебната палата.

Продължава ползването на текстообработваща програма WORD от всички съдии и съдебни служители, правната програма „АПИС-7”, която своевременно се актуализира, съгласно сключения договор. Бюро “Съдимост” продължава да работи със софтуерен продукт, единен за цялата страна. Счетоводната служба ползва програмата „TEREZ.

**VIII.СГРАДЕН ФОНД И ТЕХНИЧЕСКА ОБЕЗПЕЧЕНОСТ**

Съдебната сграда е публична държавна собственост. През 2016 г. бе издаден акт за публична държавна собственост № 8719/18.11.2016 г. на Областен управител – Стара Загора. Предоставени са права за управление на Районен съд и Районна прокуратура. С решение по протокол № 38/14.12.2005 г., ВСС задължи органите на съдебна власт и други органи, които са настанени в съдебните палати, да разпределят и разплащат ежемесечно от 01.01.2006 г.,разходите за издръжката по предварително определена методика. Районен съд, Районна прокуратура, Агенция по вписванията, ОЗ “Охрана“ – Стара Загора и „ЦКБ“ АД клон Казанлък подписаха протоколи за разпределение, съобразно заеманата от всяка институция площ. От 2010 г. разходите се изплащат ежемесечно.

 От месец януари 2006 г. в сградата има обособен пост за охраняване на обществения ред и осъществяване на пропускателен режим и сигурност, който се носи от шест служители на Областно звено „Охрана” – Стара Загора. Към настоящия момент, след работно време и в почивните дни охраната се осигурява от РУ на МВР гр. Казанлък.

С решение на Пленума на ВСС по протокол № 5/28.02.2019 г. бе утвърдено разпределението за ползване на помещенията в съдебната палата между органите на съдебната власт, които се помещават в нея.

Считано от 09.05.2019 г. в съдебната палата на Районен съд – Казанлък отново функционира банков офис на „ЦКБ“ АД клон Казанлък, като по този начин се улесняват гражданите при заплащане на такси,глоби и други към съда и Агенцията по вписвания.

През 2019 г. бяха отпуснати от ВСС и усвоени от Районен съд – Казанлък парични средства за закупуване на 1 бр. документен скенер висок клас на стойност 1892 лв., както и бяха извършени текущи ремонти на сградата.

Усилията за следващата календарна година следва да бъдат насочени към ремонт на кабинетите на съдебните служители /полагане на ламинат и закупуване на нови мебели/, тъй като такъв не е правен от близо 20 г., особено в помещенията на първи и втори етаж. Освен това ръководството на Районен съд – Казанлък за поредна година е отправило искане до Комисия „Управление на собствеността“ при ВСС за отпускане на средства за външно саниране на съдебната палата, тъй като на същата не е извършван ремонт от основаването й.

И през тази календарна година съдът постигна отлични резултати, свързани с качеството на постановените съдебни актове, бързината при разглеждането и движението на делата, което се дължи на съвместната и екипна работа на магистрати и съдебни служители. Искам да изкажа своята благодарност и на магистратите, които участваха като лектори в Образователната програма, организирана от ВСС, тъй като същите отделиха допълнително време за подготовка и лекции,като усилията им влияят пряко върху поведението на учениците в обществото, както и допринасят за увеличаване престижа на съдийската професия.

Изразявам благодарност на всички колеги и съдебни служители за положения труд през изминалата година, като пожелавам много здраве на тях и на техните семейства, нека да бъдем честни и колегиални един към друг, да проявяваме себеуважение, но и да зачитаме усилията и достойнството на всеки един магистрат и съдебен служител, като упражняваме тази отговорна и трудна професия с чест и призвание.

**Януари, 2020 г. АДМ. РЪКОВОДИТЕЛ:**  **Р. Маждракова**